EkBass/fiwiki-20250220-pages-articles huggingface dataset:
Vuorimarin piiri

Vuorimarin piiri (, , ) on paikallinen itsehallintoalue Marin tasavallassa Venäjällä. Vuonna 1931 perustetun piirin pinta-ala on 1 971 neliökilometriä ja asukkaita on 27 000 henkeä (vuonna 2008). ==Maantiede== Vuorimarin piiri sijaitsee tasavallan lounaisosassa. Etelässä se rajoittuu Tšuvassian Morgaušin ja Jadrinin piireihin, lounaassa Nižni Novgorodin alueen Vorotynetsin piiriin, lännessä Marin tasavallan Jurinon piiriin sekä pohjoisessa ja idässä Kilemaryn piiriin. Volga jakaa piirin kahteen osaan. Muita jokia ovat Sura, Sumka, Bolšaja ja Malaja Junga, Sundyr ja Sundyrka. Pinta-alasta 45 % on metsää, 33 % maatalousmaata ja 18 % vesialuetta. ==Hallinto ja talous== Hallinnollinen keskus on Kozmodemjanskin kaupunki. Sen lisäksi piiriin kuuluu 13 maalaiskuntaa: Berezovo, Jelasy, Jemeševo, Kartukovo, Krasnovolžskaja (keskuspaikka Kulakovo), Kuznetsovo, Mikrjakovo, Ozerki, Paigusovo, Surskaja (keskuspaikka Makarkino), Troitski Posad, Usola ja Vilovatovo. Asutuskeskuksia on yhteensä 242. Asukkaista 87,7 % on mareja, 11 % venäläisiä ja 0,7 % tšuvasseja. Kulkuyhteyttä Volgan itärannalle ja tasavallan pääkaupunkiin Joškar-Olaan hoitaa Volgan ylittävä lautta. Piirikeskuksesta on matkaa Joškar- Olaan Volgan yli 117 ja Tšeboksaryn kautta 190 kilometriä. Seudun pääelinkeino on maatalous. Teollisuus tuottaa elintarvikkeita, puutavaraa ja rakennusmateriaaleja. Paikallislehtinä ilmestyvät venäjänkielinen Krai gornomarijski ja vuorimarinkielinen Žerä. Kozmodemjanskissa ilmestyy myös vuorimarinkielinen lastenlehti Jämdÿ li. Kaupungissa toimii vuorimarinkielinen teatteri ja radioasema sekä kansatieteellinen ulkomuseo. ==Lähteet== ==Aiheesta muualla== * Vuorimarin piirin sivusto * Valokuvia Vuorimarin piiristä Luokka:Mari Elin piirit
Karl Lindberg

Karl Lindberg -nimisiä henkilöitä ovat: *Karl Lindberg (1906–1988), ruotsalainen hiihtäjä *Karl Lindberg (1837–1914), suomalainen viulutaiteilija *Karl Lindberg (1869–1940), suomalainen metsänhoitaja ja metsäneuvos *Karl Lindberg (1897–1940), suomalainen jääkärimajuri *Karl Bror Lindberg (1912–1985), suomalainen yritysjohtaja ja osuustoimintaliikkeen vaikuttaja.
Saint-Pierre (Saint-Pierre ja Miquelon)

Saint-Pierre on Ranskalle kuuluvan Saint-Pierre ja Miquelonin saariryhmän pääkaupunki Saint-Pierren saarella. Vuonna 2011 siellä oli 5 888 asukasta. Kaupungissa on muun muassa satama sekä postin ja tullin konttorit. ==Aiheesta muualla== Luokka:Ranskan kunnat Luokka:Saint-Pierre ja Miquelon
Osmo Apunen

Osmo Kalevi Apunen (5. lokakuuta 1938 Kotka – 16. lokakuuta 2022 Tampere) oli suomalainen politiikan tutkija. == Ura == Apunen pääsi ylioppilaaksi 1959 Kymin Yhteiskoulusta. Hän opiskeli poliittista historiaa Helsingin yliopistossa ja valmistui valtiotieteen maisteriksi 1964, valtiotieteen lisensiaatiksi 1967 ja tohtoriksi 1968. Apunen toimi 1967–1971 ulkoeurooppalaisten maiden historian assistenttina Helsingin yliopistossa, Ulkopoliittisen instituutin johtajana 1968–1972, toimistopäällikkönä ulkoministeriössä 1972–1973, Tampereen yliopiston kansainvälisen politiikan professorina vuosina 1973–2003 sekä rauhan- ja konfliktintutkimuskeskuksen emeritusprofessorina 2003–2007. Apunen on tutkinut muun muassa Suomen poliittista historiaa, ulkopolitiikkaa ja idänsuhteita, kansainvälisten suhteiden historiaa sekä J. K. Paasikiven ulkopoliittista ajattelua. Puoluetaustaltaan Apunen oli sosialidemokraatti. == Yksityiselämä == Osmo Apusen poika on Matti Apunen. == Julkaisut == * * * * * * * * * * * * * == Lähteet == ==Aiheesta muualla== * * Osmo Apusen blogi * Osmo Apusen muistokirjoitus Aamulehdessä * Osmo Apusen muistokirjoitus Helsingin Sanomissa Luokka:Suomalaiset politiikan tutkijat Luokka:Suomalaiset professorit Luokka:Suomalaiset historioitsijat Luokka:Tampereen yliopiston professorit Luokka:Suomen Sosialidemokraattisen Puolueen jäsenet Luokka:Vuonna 1938 syntyneet Luokka:Vuonna 2022 kuolleet
Pua Magasiva

Pua Magasiva (10. elokuuta 1980 Apia, Samoa – 11. toukokuuta 2019 Wellington, Uusi-Seelantihttps://www.is.fi/viihde/art-2000006102500.html) oli samoalais- uusiseelantilainen näyttelijä, joka tunnetaan parhaiten roolistaan Shane Clarkina, Punaisena Rangerina televisiosarjassa Power Rangers: Ninja Storm. ==Ura== Magasiva aloitti näyttelemisen veljensä Robbie Magasivan innoittamana, joka on myös näyttelijä.TV.com Viitattu 4.6.2009 Hän esiintyi ensi kerran televisiossa vuonna 2001 Saari elokuvan myötä. Vuotta myöhemmin hän koe- esiintyi Power Rangersiin ja sai vuonna 2003 ensimmäisen pääroolinsa televisiosarjasta Power Rangers: Ninja Storm. Magasiva toimi samassa roolissa myös samannimisessä videopelissä Power Rangers: Ninja Storm ja vieraili Power Rangers Dino Thunderissa kahdessa jaksossa vuonna 2004. Hänellä oli myös vierailevarooli televisiosarjassa Shortland Street vuosina 2003–2006. Sittemmin Magasiva näytteli elokuvissa kuten Fracture, Aidiko Insane ja 30 päivää kaamosta. Magasiva löydettiin kuolleena kotoaan Wellingtonista 11. toukokuuta 2019. Hän oli kuollessaan vain 38-vuotias. ==Lähteet== Luokka:Uusiseelantilaiset näyttelijät Luokka:Vuonna 1980 syntyneet Luokka:Vuonna 2019 kuolleet
Mia Audina

Mia Audina Tjiptawan (s. 22. elokuuta 1979 Jakarta) on indonesialainen sulkapalloilija. Hän kilpaili kesäolympialaisissa vuosina 1996, 2000 ja 2004. Vuonna 1996 hän edusti Indonesiaa ja myöhemmin Alankomaita. Hän sai kaksi olympiahopeaa; ensimmäisen vuonna 1996 ja toisen 2004. Molemmat mitalit tulivat kaksinpelistä. Audina lopetti uransa vuonna 2006.Audina retires at the top == Lähteet == == Aiheesta muualla == * Sports-reference.com: Mia Audina Biography and Statistics Luokka:Indonesialaiset sulkapalloilijat Luokka:Alankomaalaiset sulkapalloilijat Luokka:Vuonna 1979 syntyneet Luokka:Elävät henkilöt
Karl Lindberg (viulutaiteilija)

Karl (Carl) Johan Lindberg (8. maaliskuuta 1837 Askainen – 21. joulukuuta 1914 Tukholma) oli suomalainen viulutaiteilija. Lindbergin vanhemmat olivat puutarhuri Henrik Reinhold Lindberg ja Gustafva Lindström. Hän opiskeli viulunsoittoa Helsingissä Fredrik Paciuksen johdolla ja 1856–1861 Leipzigissa, Hannoverissa, Weimarissa ja Wienissä Davidin ja Joachimin oppilaana. Helsinkiin palattuaan hän toimi mm. konserttimestarina Helsingin uuden teatterin orkesterissa 1861–1864. Sittemmin hän siirtyi Tukholmaan hoviorkesterin viulistiksi vuosiksi 1869–1903. Ruotsin kuninkaallisen musiikkiakatemian 1. viulunsoiton opettaja hän oli 1873–1903.Lindberg sai professorin arvonimen vuonna 1897. Hän julkaisi musiikkipedagogisia teoksia etenkin viulunsoiton opetuksen alalta ja teki konserttimatkoja Ruotsista Suomeen, Saksaan ja Itävaltaan.Kuka kukin oli: Carl Johan Lindberg Lindbergin puoliso vuodesta 1867 oli Emilia Wiik (1867–1926). Hänen serkkunsa oli pianisti Alie Lindberg.Otavan Iso tietosanakirja, Otava 1968, osa 5, p. 635 Lindbergien tytär Elsa Lindberg-Dovlette (1872–1944) avioitui vuonna 1902 persialaisen prinssi Arfa Mirza Riza Khanin kanssa. Hän asettui asumaan Persiaan ja kirjoitti ruotsiksi useita teoksia, joita käännettiin myös suomeksi kuten Naisia minareettien kaupungista: Lehtiä nuoren turkkilaisnaisen mietekirjasta, Kaikissa sävellajeissa ja Viulutyttö vuodelta 1926. ==Lähteet== Luokka:Suomalaiset viulistit Luokka: Suomalaiset musiikkipedagogit Luokka: Suomalaiset tietokirjailijat Luokka:Suomalaiset professorin arvonimen saaneet Luokka:Vuonna 1837 syntyneet Luokka:Vuonna 1914 kuolleet
Mikko Alestalo

Mikko Alestalo (s. 1951Tekijähaku, Kansalliskirjaston tietokanta) on suomalainen meteorologi. Hän on väitellyt filosofian tohtoriksi, ja on johtaja, professoriHelsinki.fi, maantiede Suomen Ilmatieteen laitoksella. Alestalo on ollut Suomessa julkisuudessa usein esillä ilmastonmuutosasioiden asiantuntijana. Hänen mukaansa on yksiselitteistä, että ilmastonmuutoksen aiheuttaa ihmisen toiminta. Alestalo on saanut tiedonjulkistamisen valtionpalkinnon vuonna 2009 toimituskunnan jäsenenä teoksesta Muutamme ilmastoa.Tiedotearkisto: 2009, Ilmatieteen laitos ==Lähteet== Luokka:Suomalaiset virkamiehet Luokka:Vuonna 1951 syntyneet Luokka: Suomalaiset meteorologit‎ Luokka:Elävät henkilöt Luokka:Ilmatieteen laitos
Hubert Hahne

Hubert Hahne (28. maaliskuuta 1935, Moers, Nordrhein-Westfalen – 24. huhtikuuta 2019, Düsseldorf, Nordrhein-Westfalen) oli saksalainen Formula 1 -kuljettaja. ==Ura== ===Urheilu- ja vakioautosarjat=== Hahne kilpaili uransa alkuaikoina Euroopan Touring Car -mestaruussarjassa 1960-luvulla, jossa hän sijoittui parhaimmillaan kolmanneksi. Lisäksi hän kilpaili myös BMW:n New Class 2000TI -sarjassa vuosina 1966 ja 1968-69, jonka mestaruuden hän voitti vuonna 1966. Vuonna 1966 kuuden tunnin GroВer Preis der Tourenwagenissa hän ajoi Alfa Romeolla Nürburgringin kilpailussa silloisen uuden rataennätyksen 10:08,9 minuuttia. Saman vuoden Saksan GP:ssä, joka ei kuulunut MM-sarjaan, hän ajoi ensimmäisenä alle 10 minuuttia touring carilla, eli aikaan 9:58,5. ===Formula 1 ja 2=== Vuonna 1966 Hahne siirtyi ajamaan Formula 2 -sarjaan, jossa hän sijoittui parhaimmillaan Eurooppa-sarjan toiseksi vuonna 1969. Hahne osallistui myös kausilla 1966–1970 viiteen F1-osakilpailuun, joista kahdessa hän ajoi F2-luokan autoa. Hän oli parhaimmillaan yhdeksäs Saksan GP:ssä 1966. Hahne ajoi myös sarjan ulkopuolisissa kilpailuissa. Vuosi Talli Valmistaja Moottori 1 2 3 4 5 6 7 8 9 10 11 12 13 Sija Pisteet 1966 Tyrrell Racing Organisation Matra MS5 (F2) BRM S4 MON BEL FRA GBR NED GER 9 ITA USA MEX NC 0 1967 Bayerische Motoren Werke Lola T100 BMW S4 RSA MON NED BEL FRA GBR GER Kesk. CAN ITA USA MEX NC 0 1968 Bayerische Motoren Werke Lola T100 BMW S4 RSA ESP MON BEL NED FRA GBR GER 10 ITA CAN USA MEX NC 0 1969 Bayerische Motoren Werke BMW T269 (F2) BMW S4 RSA ESP MON NED FRA GBR GER DNS ITA CAN USA MEX NC 0 1970 Hubert Hahne (yksityinen March) March 701 Cosworth V8 RSA ESP MON BEL NED FRA GBR GER DNQ AUT ITA CAN USA MEX NC 0 ==Muuta== Kilpauransa jälkeen Hahne työskenteli toimittajana ja markkinointialalla sekä omisti korjaamon Essenissä. ==Lähteet== Luokka:Saksalaiset Formula 1 -kuljettajat Luokka:Vuonna 1935 syntyneet Luokka:Vuonna 2019 kuolleet
Vatjalaisten lippu

Vatjalaisten lipun on suunnitellut Aleksander Gurinov. Se on suunniteltu Inkerinmaalla elävien vatjalaisten kansallissymboliksi, vaikkakin epäviralliseksi sellaiseksi. Siniset kolmiot symboloivat Peipsijärven ja Suomenlahden vesistöjä, V:n muotoinen valkoinen vesistöjen väliin kiilautuvaa rantaa ja vatjalaisten nimen alkukirjainta, punainen risti vatjalaisten uskoa ja vuosisatojen aikana nähtyjä koettelemuksia.Inkeri.com - VatjalaisetTurun Sanomat - Vatjalainen Luutsan kylä ei suostu katoamaanVatland.ru - Водская символика Vatjalaisten kansallisten symbolien, lipun ja vaakunan, päivää vietetään 15. joulukuuta, sillä ne julkistettiin tuolla päivämäärällä vuonna 2002. Kansallisten symbolien hankkeeseen osallistui Gurinovin lisäksi Tatjana ja Sergei Jefimovid Luutsasta ja Vladimir Zernov. == Lähteet == Luokka:Liput lippu
Kriittinen tieteellinen realismi

Kriittinen tieteellinen realismi on tieteellisen realismin muoto, joka soveltaa kriittistä realismia tieteenfilosofiaan. Sen mukaan on olemassa ulkoinen, ihmismielestä riippumaton todellisuus, josta on mahdollista saada tietoa. Saavuttamamme tieto on epätäydellistä, mutta tiede kuitenkin lähestyy totuutta: tieteen edistymisessä on kyse tieteellisten teorioiden totuudenkaltaisuuden kasvusta. Kriittistä tieteellistä realismia ovat kannattaneet muun muassa Karl Popper, Wilfrid Sellars, Mario Bunge, Richard Boyd, Leszek Nowak, Ilkka NiiniluotoNiiniluoto 1999, s. 10-13. ja Raimo Tuomela. == Sisältö == Niiniluodon mukaan kriittinen realismi muodostuu seuraavista teeseistä: * Ontologinen realismi: Ainakin osa todellisuudesta on ihmismielistä riippumaton. * Totuuden vastaavuusteoria: Totuudessa on kyse semanttisesta suhteesta kielen ja ulkoisen todellisuuden välillä (semanttinen totuusteoria). * Semanttinen kirjaimellisuus: Tieteellisillä teorioilla ja teorioiden sisältämillä entiteettejä koskevilla olemassaoloväitteillä on totuusarvo. Tämä erottaa kannan deskriptivismistä ja instrumentalismista. * Aksiologinen realismi: Tieteen tavoitteena on totuus. * Kriittinen tietoteoreettinen realismi: Totuus ei ole suoraan ja helposti saavutettavissa ja tunnistettavissa, ja parhaatkin teoriat voivat olla epätosia. Tiede voi kuitenkin lähestyä totuutta. Kriittinen realismi asemoi kannan naiivin realismin ja skeptisismin väliin. * Totuudenkaltaisuuden kasvu: Tieteen menestystä selittää parhaiten se, että teoriat ovat lähes tosia tai tarpeeksi tosia oleellisilta osiltaan. Tiede korjaa itseään jatkuvasti ja teorioiden totuudenkaltaisuus kasvaa. Niiniluodon mukaan totuudenkaltaisuuden käsite on välttämätön osa kriittistä tieteellistä realismia. == Lähteet == == Kirjallisuutta == * * * * * * * Luokka:Realismi Luokka:Tieteenfilosofia
Metsepole

Metsepole () on historiallinen Liivinmaalla sijainnut maakunta, jota asuttivat liiviläiset. Alue sijaitsee Latvian pohjoisosassa. Metsepolen nimi juontuu liivinkielen sanasta, joka tarkoittaa "paikkaa metsässä" tai "metsän puolelle". Seutu oli melko harvaan asutettua. Kalparitaristo valtasi alueen 1206 ja käännytti alueen liiviläiset kristinuskoon. Kalparitaristo taisteli alueella virolaisten päällikköä Lembitua vastaan. 1255 alue siirtyi Riian arkkihiippakunnan alaisuuteen. Metsepolen alueesta tuli tärkeä kauppareitti Väinäjoen hyvien kulkuyhteyksien takia. ==Lähteet== * * Luokka:Liiviläiset muinaismaakunnat
Duncan Hamilton

Duncan Hamilton (30. huhtikuuta 1920 Corkin kreivikunta, Irlanti – 13. toukokuuta 1994 Sherborne, Dorset) oli brittiläinen Formula 1 -kuljettaja. Hän osallistui viiteen F1-osakilpailuun kausina 1951–1953 ja oli parhaimmillaan 7. Hollannin GP:ssä 1952. Hän osallistui myös 18 MM-sarjaan kuulumattomaan kilpailuun ollen parhaimmillaan 4. Zandvoortin GP:ssä 1948, 3. Richmond Trophylla 1951, 2. BRDC International Trophylla 51 ja 4. ADAC Internationales Eifelrennenissä 1952. Duncan osallistui myös Le Mansin 24 tunnin kilpailuihin 9 kertaa voittaen vuoden 1953 Le Mansin kilpailun yhdessä Tony Roltin kanssa. Samassa kilpailussa lintu lensi Duncania kasvoihin 130 mailin tuntinopeudella, jolloin hänen nenänsä murtui. Duncan ja Tony ajoivat kilpailussa alkoholin vaikutuksen alaisina. Hänen tiiminsä yritti raitistaa häntä antamalla hänelle kahvia varikkokäynneillä, mutta Duncan kieltäytyi sanoen sen saavan hänen kätensä kutiamaan. Sen sijaan hänelle annettiin brandyä. Duncan voitti vuoden 1956 Rheimsin 12 tunnin kilpailun Jaguarilla. Lopetettuaan kilpailemisen vuoden 1958 jälkeen hän keskittyi omaan autokorjaamoyritykseensä. Hänen poikansa Adrian Hamilton, klassinen automyyjä, johtaa nyt yritystä. Duncan Hamilton kirjoitti kirjan nimeltään Touch Wood. ==F1-tulokset== Vuosi Talli Valmistaja Moottori 1 2 3 4 5 6 7 8 9 Sija Pisteet 1951 Duncan Hamilton (yksityinen Talbot-Lago) Talbot-Lago T26C Talbot-Lago S6 SUI 500 BEL FRA GBR 12 GER Kesk. ITA ESP NC 0 1952 HW Motors HWM HWM 52 HWM S4 SUI 500 BEL FRA GBR Kesk. GER NED 7 ITA NC 0 1953 HW Motors HWM HWM 53 HWM S4 ARG 500 NED BEL FRA GBR Kesk. GER SUI ITA NC 0 NC = kuljettaja ei saanut sijoitusta. ==Lähteet== Luokka:Brittiläiset Formula 1 -kuljettajat Luokka:Vuonna 1920 syntyneet Luokka:Vuonna 1994 kuolleet
Sætertverrfjellet

Sætertverrfjellet on Skandeihin kuuluva vuorenhuippu lähellä Geirangeria, Strandan kunnassa, Norjassa. Huipun korkeus merenpinnan tasosta on 1 688 metriä. == Lähteet == Luokka:Møren ja Romsdalin läänin vuoret Luokka:Stranda Luokka:Skandit
Ascona

Ascona on kunta ja vanha kaupunki Sveitsissä Locarnon alueella Ticinon kantonissa. Sen väkiluku on 5 439 (31.12.2015). == Maantiede == Ascona sijaitsee Maggiorejärven pohjoisrannalla, Maggiajoen suistoalueella. Asconan rajanaapureita ovat etelässä Italia sekä Brissagon ja Ronco sopra Asconan kunnat, pohjoisessa Centovallin ja Losonen kunnat sekä idässä Locarnon kaupunki. == Matkailu == Kaupunki on suosittu matkailukohde. Siellä on muun muassa modernin taiteen museo (). Asconassa on järjestetty JazzAscona- musiikkifestivaali vuodesta 1985 alkaen. . == Monte Verità == Monte Verità (totuuden vuori) on kulttuurihistoriallisesti merkittävä kukkula Asconassa. 1900-luvun alussa sinne perustettiin yhteisö, joka kannatti luontoon palaamisen ajatusta. Siirtokunta houkutteli seudulle taiteilijoita ja anarkisteja. Tunnettuja asukkaita olivat muun muassa Hermann Hesse, Carl Jung, Erich Maria Remarque, Else Lasker-Schüler, Stefan George, Isadora Duncan, Paul Klee, Rudolf Steiner, Ernst Toller, Rudolf Laban ja Gustav Stresemann. ==Lähteet== ==Aiheesta muualla== *Asconan matkailusivusto * *
Ordo Rosarius Equilibrio

Ordo Rosarius Equilibrio on ruotsalainen yhtye, jonka musiikin on luonnehdittu edustavan neofolkia ja martial industrial -tyyliä. Se perustettiin vuonna 1993 nimellä Ordo Equilibrio. Yhtyeen varsinaiset jäsenet ovat Tomas Pettersson ja Rose-Marie Larsen, mutta se esiintyy useissa erilaisissa kokoonpanoissa. Yhtyeen levyt on julkaissut Cold Meat Industry. ==Aiheesta muualla== *Yhtyeen viralliset kotisivut Luokka:Ruotsalaiset yhtyeet
Keltalapakka

Keltalapakka (Spathularia flavida) on pieni kotelosieni. Sen malto on pehmeähköä, vaaleaa, hiukan haurastakin. Tuoksu on miellyttävä. Maku on hyvä ja sientä voidaan käyttää ruoan maustamiseen. Keltalapakkaa on kutsuttu eri kielissä kuvailevilla nimillä, jotka viitaavat kieleen, airoon tai lapioon. Sienen entinen suomenkielinen nimi on lapamörsky, , mutta sitä ei nykytiedon valossa pidetä korvasienten tai mörskyjen lähisukulaisena. Ekologialtaan keltalapakka kuuluu pääasiassa karikkeen lahottajiin. Se on sirkumpolaarinen eliölaji, tavataan niin Pohjois-Amerikassa kuin Europassakin. == Lähteet == == Aiheesta muualla == *Funet: Lapakat (Spathularia) *MushroomExpert: Spathularia flavida Luokka:Kotelosienet Luokka:Karikkeenhajottajat
Asha Haji Elmi

Asha Haji Elmi, (Caasha Xaaji Cilmi) (s. 1962) on somalialainen rauhanaktivisti ja parlamentin jäsen. Asha on perustanut naisten liike Kuudennen klaanin, jonka tarkoitus on yhdistää somalialaiset naiset yli klaanirajojen. Erityisen tärkeä on ollut naisten osuus yritettäessä yhdistää sodan repimää Somaliaa ja diasporassa eläviä somalialaisia perheitä. Hän voitti vuonna 2008 Right Livelihood -palkinnon, joka tunnetaan 'vaihtoehto- Nobelina'. == Kuudes klaani == Kun naisia ei hyväksytty rauhanneuvottelijoiksi Somalian rauhanneuvotteluissa 2002, jossa neuvotteluissa oli edustettuna viisi suurinta klaania, Asha perusti Kuudes klaani -liikkeen Eldoretissa Keniassa saadakseen naisille äänen neuvottelupöydässä. Hänet valittiin siirtymäkauden hallitukseen 29. elokuuta 2004. Kuudes klaani pohjaa Asha Haji Elmin perustamaan somalinaisten ja lasten pelastusliikkeeseen (Save Somali Women and Children, SSWC), joka kasvoi klaanien välisten perheitten naistenliikkeestä. Kansanliikkeen nimi viittaa siihen, että Somalian hallintomalli on perinteisesti perustunut viiden suurimman klaanin yhteistyöhön. ==Naisten ympärileikkaus== Asha on kansainvälisesti tunnustettu myös työstään estää naisten ympärileikkaus (FGM) Afrikassa. Hän kiertää eri puolilla maailmaa yliopistoissa kertomassa Somalian tilanteesta ja valistamassa ihmisiä naisten sukuelinten silpomisesta. == Lähteet == ==Aiheesta muualla== * "The Somali Ethnic Group and Clan System" , from "Reunification of the Somali People", Jack L. Davies * Asha Haji Elmi Amin profili * WAPPP Kennedy School of Government, Harvard University Luokka:Feministit Luokka:Somalialaiset poliitikot Luokka:Vuonna 1962 syntyneet Luokka:Elävät henkilöt
Sally Martin

Sally Erana Martin (s. 14. toukokuuta 1985 Wellington, Uusi-Seelanti) on uusiseelantilainen näyttelijä, joka tunnetaan roolistaan Tori Hansonina televisiosarjassa Power Rangers: Ninja Storm. ==Ura== Martin teki ensi esiintymisensä televisiossa vuonna 2001 vierailtuaan televisiosarjassa Atlantis High. Sittemmin hän vieraili myös nuortensarjassa Klaani ja komediasarjassa The Strip, ennen kuin sai ensimmäisen pääroolinsa televisiosarjassa Power Rangers: Ninja Storm. Hän näytteli sarjassa Sinistä tuulirangeria, Tori Hansonia, jonka roolissa Martin oli myös sarjaan perustuvassa videopelissä Power Rangers: Ninja Force sekä vierailevassa roolissa Power Rangers Dino Thunderissa. Power Rangersin jälkeen Martin esiintyi Disneyn tuottamassa elokuvassa Wendy WuSuperheroes Lives Viitattu 4.6.2009 ja esitti pääosaa lyhyessä televisiosarjassa Welcome to Paradise vuonna 2007. Samana vuonna hän palasi Power Rangersin pariin vieraillessaan Power Rangers: Operation Overdrivessa Tori Hansonin roolissa. Martin esiintyy myös Wendy Wun jatko-osassa Wendy Wu: Homecoming Warrior 2 vuonna 2009. ==Lähteet== Luokka:Uusiseelantilaiset näyttelijät Luokka:Vuonna 1985 syntyneet Luokka:Elävät henkilöt
Sari Jankelow

Sarah ”Sari” Jankelow (myös Jankeloff; 5. kesäkuuta 1896 Helsinki – 23. maaliskuuta 1972 Helsinki) oli suomalainen tanssitaiteilija. Hän edusti pääosin vapaan tanssin tyylisuuntaa. Jankelow syntyi kuopuksena seitsenlapsiseen juutalaisperheeseen Helsingissä vuonna 1896. Hänen isänsä oli Liettuan Kaunasissa 1840 syntynyt Moses Jankelow ja hänen äitinsä Venäjän Pihkovassa syntynyt Slate Radsevitsch. Hänen sisaruksinaan oli kaksi siskoa ja neljä veljeä, joista yksi tosin kuoli jo ennen Sarin syntymää. Veljistä Samuel Jankelow menestyi kauppiaana, ja hän oli muun muassa kauppaneuvoksena myöhemmin tunnetun Ruben Jaarin isä. Jankelow kuului Maggie Gripenbergin oppilaisiin vuosina 1913–1917. Hän oli Gripenbergin ensimmäinen oppilas, joka järjesti oman tanssimatinean Helsingissä vuonna 1917. Muut oppilaat, kuten Taina Helve, Mary Hougberg, Marianne Pontán, Wini Laine, Ester Naparstok, Annsi Bergh ja Irja Hagfors, seurasivat hänen esimerkkiään 1920-luvulla. Työskenneltyään joitakin vuosia Suomen Kansallisoopperassa ja opiskeltuaan vuosina 1921–1922 Mihail Fokinin oppilaana Jankelow siirtyi Saksaan, jossa hän opiskeli vuonna 1923 Mary Wigmanin johdolla Dresdenissä. Hän työskenteli Saksassa sekä tanssijana että koreografina useissa eri balettiryhmissä, vuonna 1923 Schauspielhaus Dresdenissä, vuonna 1924 Berliinin Grosse Volksoper -näyttämöllä ja sen jälkeen muun muassa Saksan kansallisteatterissa Weimarissa. Jankelow kuitenkin palasi 1930-luvun alussa Suomeen ja ylläpiti omaa tanssikouluaan Helsingissä vuodesta 1931 lähtien. Jankelowille myönnettiin Pro Finlandia -mitali vuonna 1956. Hänet on haudattu Helsingin juutalaiselle hautausmaalle. ==Lähteet== * Genealogy information * *Wiert W. Fehling 2007. Irail Gadescov: danseur célèbre 1894–1970; de opmekelijke carrière van danspionier Richard Vogelesang. Volume 2 of Een Haagsche danskroniek. Eburon Uitgeverij. S. 191. ISBN 9789059721814 === Viitteet === ==Aiheesta muualla== * Luokka:Suomalaiset balettitanssijat Luokka:Suomalaiset nykytanssijat Luokka:Suomalaiset balettipedagogit Luokka:Pro Finlandia -palkitut Luokka:Vuonna 1896 syntyneet Luokka:Vuonna 1972 kuolleet
Puolustuksen puheenvuoro

Puolustuksen puheenvuoro on suomalainen draamasarja, jota esitettiin Yle TV2:ssa kevättalvella 2009. Sarjan jokainen jakso on oma tarinansa, jossa selvitetään jonkinlaista oikeuskiistaa. Sarjan päähenkilöä, lakiasiaintoimiston omistaja Liisa Heinästä, näytteli Pirkko Hämäläinen. ==Näyttelijät== === Pääosissa === * Pirkko Hämäläinen – Liisa Heinänen * Juho Milonoff – Risto Sumén * Seppo Pääkkönen – Korpela * Marja Salo – Saara Soini * Tapio Liinoja – Mauri Kokkonen === Sivuosissa === *Tarmo Ruubel *Milka Ahlroth *Antti Litja *Kari Ketonen *Heidi Krohn *Anu Sinisalo *Meri Kirjavainen *Rauno Ahonen *John Endah *Susanna Salminen *Mari McAlester *Irina Pulkka *Rauno Juvonen *Janne Hyytiäinen *Katja Kiuru *Tapani Kalliomäki *Anna- Maija Valonen *Aarre Karén *Tapio Kouki *Meri Nenonen *Sesa Lehto *Ilkka Heiskanen *Tommi Korpela *Jukka Voutilainen *Timo Torikka *Marc Gassot *Outi Vuoriranta *Mitja Siren *Pirjo Lonka *Tiia Louste *Petteri Pennilä *Matti Onnismaa *Ulla Koivuranta *Jorma Tommila *Oona Kamu *Tatu Mönttinen *Karoliina Kudjoi *Kaija Pakarinen ==Jaksot== Nro Jakson nimi Ensiesitys 1\. Rajariitoja 18.2.2009 2\. Jaettu vastuu 25.2.2009 3\. Vain lasten vuoksi 4.3.2009 4\. Työsuhde 11.3.2009 5\. Hermovaurio 18.3.2009 6\. Kahdesta pahasta 25.3.2009 ==Aiheesta muualla== *Puolustuksen puheenvuoro Yle TV2:n ohjelma-arkistossa Luokka:2000-vuosikymmenen suomalaiset draamasarjat Luokka:Yle TV2:n televisio- ohjelmat
Hawa Ahmed

Hawa Ahmed (Xaawo Axmed, s. 1989 Somalia) on Ruotsissa asuva malli ja Ruotsin Huippumalli haussa -kilpailun voittaja.Fabulous TV interview (Haettu 1.3.2009) ==Perhe== Hawa syntyi Somaliassa vuonna 1989. Hänellä on neljä siskoa ja kolme veljeä. Ennen muuttoaan Ruotsiin 7-vuotiaana hän asui Mombasassa, Keniassa. Hawa osallistui mallikisoihin saaden kokemusta ja luottamusta mallityöhönPulp Magazine interview . Vuonna 2007 hän päätti osallistua Ruotsin tositv:n malliohjelmaan Huippumalli haussa. Hän voitti koko kilpailun. ==Ura== Voitettuaan kilpailun Hawa on osallistunut useimpiin tarjottuihin työtilaisuuksiin. Hänen nuori uransa onkin selkeässä kasvussa. ==Elämä== Hawan esikuvina ja inspiraation lähteenä ovat uraa tehneet somalimallit Iman ja Waris Dirie. Hänen suosikkinsa vaatesuunnittelijoista on Roberto Cavalli, jolle hän haluaisi tehdä tulevaisuudessa töitä. Hawa harrastaa joogaa ja uskoo terveelliseen elämäntapaan. Hän asuu nykyään Tukholmassa. ==Lähteet== ==Aiheesta muualla== *Fabulous3.tv haastattelu *Pulp Magazine haastattelu Luokka:Somalialaiset mallit Luokka:Vuonna 1989 syntyneet Luokka:Elävät henkilöt
Suomalaisten runojen uskonto

Suomalaisten runojen uskonto on Kaarle Krohnin vuonna 1915 Suomalaisen Kirjallisuuden Seuran kustantamana ilmestynyt kirja, joka käsittelee suomalaisen kansanuskon haltia- ja jumalakäsityksiä. Kirja kattaa myös kristinuskon vaikutuksesta syntyneet uskomukset pyhimyksistä ja paholaisista. Teos ilmestyi ensimmäisenä osana Suomen suvun uskonnot -kirjasarjaa. Sen aineisto pohjautuu suurelta osin Kaarle Krohnin kaksi vuosikymmentä aikaisemmin toimittamaan Suomen suvun pakanallinen jumalanpalvelus -kirjaan, jota hän täydensi kansanrunoudesta kerätyllä aineistolla. Teos on kuvitettu 37:llä tapoja ja esineitä kuvaavalla piirto- ja valokuvalla. == Sisällys == * Suomalainen tietäjä * Vainajat * Kalma ja Tuonela eli Manala * Hautausmaan väki ja haltia * Maan, metsän ja veden haltiat * Ahdasalaisempia haltioita * Erikoisnimisiä haltioita * Maa, vesi ja metsä eli Tapio * Elottoman luonnon palvonta * Puitten ja viljakasvien palvonta * Eläinten palvonta * Karhunpeijaiset * Ihmisenhaltia * Pyhimykset * Pyhimysten palvonnan pakanoituminen * Neitsyt Maaria * Paholaiset ja pahat paikat * Sankarit * Runollisia nimenmuodostuksia * Jumala == Lähteet == * Luokka:Vuoden 1915 kirjat Luokka:Suomalaiset tietokirjat Luokka:Kirjat uskonnosta
Painin Aasian-mestaruuskilpailut 2005

Vuoden 2005 painin Aasian-mestaruuskilpailut järjestettiin Wuhanissa, Kiinassa 24.–29. toukokuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. ==Mitalistit== ===Kreikkalais-roomalainen paini=== Sarja Kultaa Hopeaa Pronssia 55,0 kg Cha Kwang-Su Im Dae-Won Mukesh Khatri Shingo Hirai 60,0 kg Ali Ashkani Rinat Usupjanov Makoto Sasamoto Nurbakyt Tengizbajev 66,0 kg Jung Tae-Kyun Masaki Imuro Li Yanyan Kim Kum-Chol 74,0 kg Daniar Kobonov Bakhtiar Baiseitov Tsukasa Tsurumaki Choi Duk-Hoon 84,0 kg Kim Jung-Sub Shingo Matsumoto Janarbek Kenjajev Vitali Zakhartšenko 96,0 kg Margulan Assembekov Chen Xiaofei Masoud Hashemzadeh Azamat Erkimbajev 120,0 kg Georgi Tsurtsumia Liu Deli Sajjad Barzi Jassim Breesam Mohammed ===Vapaapaini=== Sarja Kultaa Hopeaa Pronssia 55,0 kg Dilšod Mansurov Jon Hyon-Guk Tomohiro Matsunaga Taghi Dadashi 60,0 kg Morad Mohammadi Ri Yong-Chol Damir Zakhartdinov Takafumi Kojima 66,0 kg Baek Jin-Kuk Hamid Mohammadnejad Polat Urazimbetov Kazuhiko Ikematsu 74,0 kg Si Riguleng Soslan Tigijev Hadi Habibi Ramesh Kumar 84,0 kg Saeid Ebrahimi Takao Isokawa Ruslan Sumenkov Anuj Kumar 96,0 kg Hamid Seifi Nurzhan Katajev Koo Tae-Hyun Boldyn Sainbayar 120,0 kg Marid Mutalimov Alireza Rezaei Liang Lei Palwinder Singh Cheema ===Naispaini=== Sarja Kultaa Hopeaa Pronssia 48,0 kg Ren Xuecheng Makiko Sakamoto Bekzat Mustafina Dashdavaagiin Baasanjargal 51,0 kg Hitomi Sakamoto Dinara Mirzajeva Meena Tsogtbazaryn Enkhjargal 55,0 kg Saori Yoshida Su Lihui Nghiem Thi Giang Lee Na-Lae 59,0 kg Kim Hee-Jung Alka Tomar Mao Xinling Dorjiin Narmandakh 63,0 kg Kaori Ichō Geetika Jakhar Hang Jin-Young Meng Lili 67,0 kg Jing Ruixue Eri Sakamoto Jana Panova Ochirbatyn Myagmarsuren 72,0 kg Wang Jiao Ayako Murashima Olga Zhanibekova Ochirbatyn Burmaa ==Mitalitaulukko== 1 4 3 4 11 2 4 2 4 10 3 4 1 4 9 4 3 6 6 15 5 3 2 4 9 6 1 2 2 5 7 1 2 1 4 8 1 1 4 6 9 0 2 5 7 10 0 0 6 6 11 0 0 1 1 0 0 1 1 ==Lähteet== *FILA:n tietokanta *Tulokset 2005 Luokka:Vuoden 2005 urheilu Luokka:Kiinan urheilutapahtumat Luokka:Wuhan
Grant McFarland

Grant McFarland (1946 tai 1947 – 20. marraskuuta 2018 Whangapoua, Coromandel) oli uusiseelantilainen näyttelijä, joka tunnetaan parhaiten Lothorin ja Kanoi Watanaben rooleista televisiosarjassa Power Rangers: Ninja Storm. ==Ura== McFarland esiintyi uransa alussa useimmiten independent-elokuvissa, kuten The Footstep Man, Jack Be Nimble ja Rapa Nui – Pääsiäissaaren salaisuus. Sittemmin 1990-luvun lopulta lähtien hän teki enemmän televisiorooleja vieraillessaan muun muassa televisiosarjoissa Hercules, Xena: soturiprinsessa ja Street Legal. Sittemmin McFarland tuli tunnetuksi vuonna 2004 televisiosarjasta Power Rangers: Ninja Storm, jossa hän esitti kahta roolia: Power Rangers -akatemian senseitä Kanoi Watanabea ja sarjan päärikollista Lothoria. McFarland vieraili vuotta myöhemmin Lothorin roolissa myös sarjassa Power Rangers Dino Thunder. == Lähteet == Luokka:Uusiseelantilaiset näyttelijät Luokka:Syntymävuosi puuttuu‎ Luokka:Vuonna 2018 kuolleet
Asseco Prokom Gdynia

TREFL Sportowa Spółka Akcyjna SSA on puolalainen koripalloseura, joka sijaitsee Sopotissa. == Historia == Seura perustettiin vasta vuonna 1995 nimellä STK Trefl Sopot. Ensimmäisellä kaudellaan se voitti kolmannen divisioonan ja nousi toiseen divisioonaan.. Kaudella 1996–1997 seura jatkoi nousuaan nousten Dominet Bank Ekstraligaan Vuonna 2003 joukkue pääsi EuroCup Challengen finaaliin, jossa sillä oli vastassa Aris Thessaloniki BC. Finaalissa Aris voitti Asseco Prokomin kuitenkin 84-83. Kaudella 2003–2004 joukkue pääsi pelaamaan ensimmäistä kertaa historiansa aikana ULEB Cupia. Joukkue eteni aina karsintakierroksille asti, joissa sen tien katkaisi kauden voittanut Hapoel Jerusalem BC. Samana kautena joukkue voitti ensimmäisen Puolan mestaruutensa. Voitto tarkoitti myös tien avautumista Euroliigaan. Kaudella 2009–2010 Sopot voitti seitsemännen perättäisen mestaruutensa, kun se voitti finaaleissa Anwil Włocławekin. == Lähteet == == Aiheesta muualla == *Virallinen kotisivu *Eurobasket *Euroliiga Luokka:Puolalaiset koripalloseurat Luokka:Pommerin voivodikunta
Potenza

Potenza on kaupunki eteläisessä Italiassa Basilicatassa. Se on Potenzan maakunnan ja Basilicatan alueen pääkaupunki. Vuoden 2015 lopulla siellä oli 67 122 asukasta. Potenzan uskotaan syntyneen antiikin Rooman aikoihin, noin 300-luvulla eaa. Ensimmäisellä vuosisadalla eaa. Potenzasta tuli municipium, jolloin se alkoi kehittymään hyvän maantieteellisen sijainnin johdosta. Alarikin gootit ryöstivät Potenzan vuonna 402. Ostrogootit hallitsivat Potenzaa vuodesta 496 vuoteen 535, minkä jälkeen sitä hallitsivat vähän aikaa bysanttilaiset. Bysantin jälkeen Potenzaa hallitsivat langobardit. Potenza kärsi pommituksista toisessa maailmansodassa. == Tunnettuja henkilöitä == Potenzan tunnetuimpia henkilöitä: * Tanio Boccia (1912–1982), elokuvaohjaaja * Emilio Colombo (1920–2013), poliitikko * Ruggero Deodato (1939–2022), elokuvaohjaaja * Giovanni Frezza (s. 1972), elokuvanäyttelijä == Ystävyyskaupungit == Potenzan ystävyyskaupunkeja ovat: * Denver, Yhdysvallat * Focșani, Romania. == Lähteet == == Aiheesta muualla == Luokka:Basilicatan kaupungit Luokka:Potenzan maakunnan kunnat
Asti

– Asti on kaupunki luoteisessa Italiassa Piemontessa. Se on Astin maakunnan pääkaupunki. Asti sijaitsee noin 55 kilometriä Torinosta itään. Astissa on vajaat 80 000 asukasta. == Tunnettuja henkilöitä == Astin tunnetuimpia henkilöitä: * Vittorio Alfieri (1749–1803), näytelmäkirjailija * Carlo Alberto Castigliano (1847–1884), matemaatikko ja fyysikko * Ettore Desderi (1892–1974), säveltäjä * Paolo Conte (s. 1937), taidemaalari, runoilija ja lauluntekijä * Giovanni Goria (1943–1994), poliitikko joka toimi Italian pääministerinä 1987–1988 * Giorgio Faletti (1950–2014), käsikirjoittaja, näyttelijä ja laulaja-lauluntekijä * Maurizio Lobina (s. 1973), eurodance- yhtye Eiffel 65:n entinen jäsen, nykyään Bloom 06:n jäsen * Rinaldo Capello (s. 1964), autourheilija * Matteo Paro (s. 1983), jalkapalloilija == Ystävyyskaupungit == Astin ystävyyskaupunkeja ovat: * Valence, Ranska, vuodesta 1966 * Biberach an der Riß, Saksa * Ma'alot-Tarshiha, Israel. == Lähteet == == Aiheesta muualla == Luokka:Piemonten kaupungit Luokka:Astin maakunnan kunnat
Dieudonné M’bala M’bala

Dieudonné M’bala M’bala (s. 11. helmikuuta 1966) on ranskalainen koomikko, näyttelijä ja poliitikko, joka käyttää taiteilijanimenään etunimeään Dieudonné. Hän on ollut toistuvasti poliittisena ehdokkaana. Hän oli ehdolla muun muassa vuoden 2009 europarlamenttivaaleissa Euroopan parlamentin jäseneksi. Hän on puoliksi kamerunilainen. Dieudonné M'bala M'balaa on syytetty antisemitismistä ja hän on saanut tuomion vihapuheesta kuten holokaustin kieltämisestä.Francebleu.fr . Vuonna 2013 Ranskan sisäministeri Manuel Valls antoi , että huolimatta vihapuheestaan saamasta tuomioista M'Bala ei kunnioita lakia ja, että he etsivänsä keinoja M'Balan esiintymisten kieltämiseen. Aiemmin hänen esiintymiskumppaninaan on ollut juutalainen Élie Semoun. M'bala M'bala on Jean-Marie Le Penin ystävä, ja Le Pen on hänen tyttärensä kummi. Näyttelijänä M'bala M'bala on esiintynyt muun muassa elokuvassa Asterix ja Obelix: Tehtävä Kleopatra (2002). == Lähteet == Luokka:Ranskalaiset näyttelijät Luokka:Ranskalaiset poliitikot Luokka:Holokaustin kieltäjät Luokka:Vuonna 1966 syntyneet Luokka:Elävät henkilöt
UFC 2

UFC 2: No Way Out oli Ultimate Fighting Championshipin järjestämä vapaaottelu- tapahtuma. Se käytiin 11. maaliskuuta 1994 Denverissä, Coloradossa Mammoth Gardensissa. Tapahtuma myös lähetettiin suorana pay-per-view -lähetyksenä. ==Tapahtuma== UFC 2 perustui UFC 1:n tavoin turnaukseen eri kamppailulajien edustajien välillä. Uudessa tapahtumassa oli myös muutamia uudistuksia, turnaukseen osallistui kahdeksan sijasta 16 ottelijaa, ja palkintona voittajalle oli luvassa 60 tuhatta dollaria. Sääntömuutoksia ei käytännössä ensimmäiseen turnaukseen ollut. Tapahtumassa teki myös ensiesiintymisensä UFC:n tuomariveteraani "Big" John McCarthy. ==Tulokset== ===Alkuerät=== * Scott Morris (ninjutsu) vs. Sean Daugherty (karate) (0:20) **Morris voittaa luovuksella giljotiini-kuristukseen. * Patrick Smith (taekwondo) vs. Ray Wizard (karate) (0:58) **Smith voittaa ottelun giljotiini-kuristuksella. * Johnny Rhodes (karate) vs. David Levicki (kung fu) (12:13) **Rhodes voittaa ottelun iskuista seuranneella luovutuksella. *Frank Hamaker (sambo) vs. Thaddeus Luster (4:52) **Hamaker voittaa luovutuksella. * Orlando Weit (potkunyrkkeily) vs. Robert Lucarelli (potkunyrkkeily) (2:50) **Weit voittaa teknisellä tyrmäyksellä saatuaan polvella iskun Lucarellia päähän. * Remco Pardoel (jiu-jitsu) vs. Alberta Cerra Leon (9:51) **Pardoel voittaa ottelun käsilukosta seuranneella luovutuksella. * Jason DeLucia (kung fu, aikido) vs. Scott Baker (6:41) **DeLucia voittaa iskuista seuranneella luovutuksella. * Royce Gracie (brasilialainen jujutsu) vs. Minoki Ichihara (karate) (5:08) **Gracie voittaa kuristuksella ===Puolivälierät=== * Patrick Smith (taekwondo) vs. Scott Morris (ninjutsu) (0:30) **Smith voittaa tyrmäyksellä. * Johnny Rhodes (karate) vs. Fred Ettish (karate) (3:07) **Rhodes voittaa ottelun kuristuksella. Ettish paikkasi Hamakerin, joka loukkaantui alkuerissä. * Remco Pardoel (jiu-jitsu) vs. Orlando Weit (potkunyrkkeily) (1:29) **Pardoel voittaa kyynärpääiskuista seuranneella luovutuksella. * Royce Gracie (brasilialainen jujutsu) vs. Jason DeLucia (kung fu, aikido) (1:07) **Gracie voittaa ottelun käsilukolla. ===Välierät=== * Patrick Smith (taekwondo) vs. Johnny Rhodes (karate) (1:07) **Smith voittaa giljotiini-kuristuksella. * Royce Gracie (brasilialainen jujutsu) vs. Remco Pardoel (jiu-jitsu) (1:31) **Gracie voittaa ottelun luovutuksella, kuristuksella. ===Finaali=== * Royce Gracie (brasilialainen jujutsu) vs. Patrick Smith (taekwondo) (1:31) **Gracie voittaa ottelun iskuista seuranneella luovutuksella, ja täten voittaa turnauksen toisen kerran. ==Lähteet== ==Aiheesta muualla== *UFC 2: No way Out -tulokset Sherdog.comissa *UFC 2 -raportti *Ultimate Fighting Championship Luokka:Ultimate Fighting Championship Luokka:Vuoden 1994 urheilu Luokka:Vapaaottelutapahtumat
Goúves

Goúves (; ) on Kreikan kylä sekä samanniminen Chersónisoksen kunnan kunnallisyksikkö (Δημοτική Ενότητα Γουβών, Dimotikí Enótita Gouvón) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 10 731\. Varsinaisen Goúvesin kylän väkiluku on 539 ja sen ranta-asutuksen nimeltä Káto Goúves väkiluku 2 153 (vuonna 2011). Varsinainen Goúvesin kylä sijaitsee ylempänä sisämaassa. Káto Goúves sijaitsee merenrannassa Kreetan pohjoisrannikolla. Se on nykyisin turistikohde. Goúvesin kunnallisyksikön naapurit ovat Néa Alikarnassós lännessä, Chersónisos idässä sekä Kastélli ja Episkopí etelässä. Pohjoisessa Goúvesin alue rajautuu Välimereen kuuluvaan Egeanmereen. Goúvesin edustalla sijaitsee asumaton Dían saari. Saari on esimerkiksi harvinaisen kri-krin tärkeimpiä suojelualueita. Goúvesissa toimii meribiologiainstituutti. Goúves oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Chersónisoksen kuntaan yhdessä Episkopín ja Málian kanssa. == Kunnallisyksikön osat == Goúvesin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Anópoli Anópoli 218 Kokkíni Cháni (Cháni tou Kokkíni) 1 755 Goúrnes 1 628 Johannes Teologin luostari (Moní Agíou Ioánnou Theológou) 3 Charasó Charasó 50 Vorós 40 Eliá Ágios Romanós 112 Día (saari) 0 Eliá (Elaía) 884 Karterós 810 Stavroméno 130 Epáno Vátheia Ágios Ioánnis 73 Epáno Vátheia 151 Goúves Agía Pelagía 108 Goúves 539 Kalivomoúris 29 Káto Goúves 2 153 Pelekitá 140 Skoteinó 62 Kaló Chorió Kaló Chorió 290 Káto Vátheia Káto Vátheia 86 Vatheianós Kámpos 946 Vrachókipos 325 Kóxari Ágios Georgios 21 Kóxari 178 Yhteensä: 10 731 == Lähteet == == Aiheesta muualla == * Δημοτική Ενότητα Γουβών. Δήμος Χερσονήσου. Luokka:Chersónisos Luokka:Kreetan entiset kunnat Luokka:Kreetan kylät
Ising

Ising voi tarkoittaa: * Ising-malli, statistisen mekaniikan matemaattinen malli kaksitilasysteemille * Ernst Ising, ensimmäisen Ising-mallia koskevan julkaisun tekijä * Rudolf Ising, yhdysvaltalainen animaattori
Páchnes

Páchnes (; transl. myös Pákhnes, Páhnes) on vuori Lefká Óri -vuoristossa Kreetan saarella Kreikassa. Sen korkeus on 2 453 metriä ja prominenssi 2 038 metriä. Páchnes on Kreetan toiseksi korkein vuori ja Kreikan kaikista vuorista kymmenenneksi korkein. thumb|left|240px|Näkymä Páchnekselta kohti pohjoista. Páchnes sijaitsee Sfakián kunnan alueella Chanián alueyksikössä. ja kuuluu Lefká Óri -vuoristoon. Se on Lefká Órin eli ”Valkoisten vuorten” korkein huippu. Koko Kreetalla se häviää korkeudessa Ídavuoren eli Psiloreítiksen Tímios Stavróksen huipulle vain kolme metriä. Vuoren huipulle on helppo kiivetä, eikä maasto ole jonkin verran patikointikokemusta omaavalle vaikeaa. Anópolin kylästä on noin kahdeksan tunnin kävelymatka huipulle. Tie yltää noin 1 950 metrin korkeuteen. == Lähteet == == Aiheesta muualla == Luokka:Chaniá (alueyksikkö) Luokka:Kreetan vuoret
Australian Gutenberg-projekti

Aloitus 2001 Kielet englanti Kotisivu http://gutenberg.net.au/ Australian Gutenberg-projekti on vuonna 2001 perustettu Gutenberg-projektin australialainen versio, vaikkakaan virallista yhteyttä näiden kahden projektin välillä ei ole. Sen perusti vuonna 2001 Colin Choat. Projekti sisältää sähköisiä kirjoja, jotka ovat vapaasti levitettäviä Australiassa. Kirjoja tuotetaan vapaaehtoisvoimin. Nykyisin Australian Gutenberg-projekti sisältää enemmän sähköisiä kirjoja kuin alkuperäinen Gutenberg-projekti. Tämä johtui pääasiassa Australian tekijänoikeuslaista, joka aikaisemmin vapautti teosten tekijänoikeudet 50 vuotta tekijän kuoleman jälkeen. Euroopassa ja monissa muissa maissa suoja-aika on 70 vuotta. Australian tekijänoikeuslainsäädäntöä muutettiin vuonna 2005 siten, että materiaali, jonka tekijänoikeus oli rauennut ennen 1. tammikuuta 2005, on vapaassa levityksessä. Tuosta päivästä eteenpäin sovelletaan 70 vuoden aikaa. Eli esimerkiksi vuonna 1954 kuolleen teokset ovat vapaassa levityksessä jos ne julkaistiin tuona vuonna. Vuonna 1955 ja sen jälkeen kuolleiden julkaisut ovat sitä aikaisintaan 1. tammikuuta 2026.Project Gutenberg Australia, News and Reviews, väliotsake:Changes to Australian Copyright Law == Katso myös == * Tekijänoikeus * Gutenberg-projekti * Kanadan Gutenberg-projekti == Lähteet == == Aiheesta muualla == *Project Gutenberg Australia kotisivut Luokka:Verkkokirjastot
Emil Pesonen

Emil Juhana Pesonen (16. syyskuuta 1883 Kerimäki – 30. huhtikuuta 1958 Savonlinna) oli suomalainen poliitikko. Hänen puolueensa oli Kansallinen Kokoomus. Pesonen toimi kansanedustajana lokakuusta 1930 elokuuhun 1933 ja hän oli jäsenenä eduskunnan kulkulaitosvaliokunnassa, lakivaliokunnassa ja suuressa valiokunnassa. Hänet valittiin eduskuntaan vaaleissa 1930 Mikkelin läänin vaalipiiristä. Hän vaikutti poliittisella urallaan myös Kerimäen kunnallispoliikassa. Hän toimi Kerimäen kunnanvaltuuston ja sitä edeltäneen kuntakokouksen jäsenenä ja puheenjohtajana sekä kunnan kunnallislautakunnan jäsenenä. Vuonna 1948 hänelle myönnettiin kunnallisneuvoksen arvonimi. Maanviljelijäperheeseen syntynyt, kansakoulun, kansanopiston ja maamieskoulun käynyt Pesonen oli itsekin varsinaiselta ammatiltaan maanviljelijä. Hän viljeli maata Kerimäellä vuodesta 1904 alkaen. Hän toimi myös maallikkotuomarina, lautamiehenä, ja sai herastuomarin arvonimen. Pesonen oli naimisissa Lilli Emilia Kuosman kanssa. He avioituivat vuonna 1905. Pesonen kuoli huhtikuussa 1958, 74-vuotiaana. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Kerimäen kunnanvaltuutetut Luokka:Etelä-Savon vaalipiiri Luokka:Vuonna 1883 syntyneet Luokka:Vuonna 1958 kuolleet
Let George Do It

Let George Do It oli yhdysvaltalainen radiokuunnelmasarja, jota Mutual Broadcasting System esitti 18. lokakuuta 1946 – 27. syyskuuta 1954. Pääroolissa, yksityisetsivä George Valentinena, esiintyi Bill Bailey, lukuun ottamatta sarjan viimeisiä jaksoja, joissa hänet korvasi Olan Soule. Sarjaa lähetettiin ainoastaan Yhdysvaltain länsirannikolla, lukuun ottamatta uusintoja, joita lähetettiin New Yorkista 20. tammikuuta 1954 – 12. tammikuuta 1955. Sarjan sponsorina oli Standard Oil. ==Lähteet== Luokka:Yhdysvaltalaiset radiokuunnelmat
Maggie Reilly

Maggie Reilly (s. 15. syyskuuta 1956 Glasgow) on skotlantilainen laulaja. Hänet tunnetaan yhteistyöstään Mike Oldfieldin kanssa 1980-luvulla sekä vuonna 1992 alkaneesta soolourastaan. ==Elämä ja ura== Maggie Reilly syntyi Glasgow’ssa vuonna 1956. Hänen ensimmäinen yhtyeensä oli paikallinen bluesyhtye nimeltä Joe Cool. Se vaihtoi nimekseen Cado Belle ja julkaisi yhden albumin ja EP:n ennen hajoamistaan vuonna 1977. Reilly toimi sen jälkeen sessiolaulajana ja lauloi Riotous Assembly -triossa. Reilly tutustui muusikko Mike Oldfieldiin vuonna 1979 ja lauloi sen jälkeen Oldfieldin albumeilla QE2, Five Miles Out, Crises, Discovery ja Earth Moving. Reillyn ensimmäinen soololevy oli cover-single ”As Tears Go By” vuonna 1984. Sitä seuranneina vuosina hän kasvatti lapsiaan ja lauloi vain harvakseltaan. Hänen ensimmäinen sooloalbuminsa Echoes julkaistiin vuonna 1992. Sen jälkeen hän on julkaissut lisää sooloalbumeja. == Albumit == * Echoes (1992) * Midnight Sun (1993) * Elena (1996) * All the Mixes (1996) * Starcrossed (2000) * Save It for a Rainy Day (2002) * Rowan (2007) * Looking Back, Moving Forward (2009) * Heaven Sent (2013) == Lähteet == ==Aiheesta muualla== * Virallinen sivu Luokka:Skotlantilaiset laulajat Luokka:Vuonna 1956 syntyneet Luokka:Elävät henkilöt
Silppuri

Silppuri on silppuamiseen käytettävä kone. Esimerkkejä silppureista ovat maataloudessa käytettävä niittosilppuri, joka silppuaa ruohoa karjan rehuksi, ja metsätaloudessa käytettävä haketin, jolla leikataan oksia ja muuta puuainesta polttoaineeksi. Muista maatalouskoneista myös leikkuupuimurissa on silppuri, joka silppuaa oljet peltoon silloin, kun niitä ei tarvita kuivikkeeksi tai muuhun käyttöön. Pienempiä oksasilppureita käytetään puutarhanhoidossa pienennettäessä oksia kompostiin. Toimistovälineisiin kuuluu asiakirjasilppuri, jolla tuhotaan hävitettävät asiakirjat. Luokka:Koneet
Tarvasjoen kotiseutumuseo

Tarvasjoen kotiseutumuseo on Tarvasjoella sijaitseva museo. Museo sijaitsee vanhassa pitäjänmakasiinissa Tarvasjoen kirkon vierellä ja sitä ylläpitää Tarvasjoen kotiseutuyhdistys. Museo on avoinna ainoastaan kesäisin.Tarvasjoen kunta , viitattu 22.7.2010Tarvasjoen kotiseutuyhdistys, viitattu 22.7.2010 Museossa on esillä paikkakuntalaista esineistöä sekä joka kesä vaihtuva teemanäyttely. ==Lähteet== Luokka:Suomen kotiseutumuseot Luokka:Tarvasjoen rakennukset ja rakennelmat Luokka:Liedon nähtävyydet
Rio All Suite Hotel and Casino

Rio All Suite Hotel and Casino on Harrah's Entertainmentin omistama hotelli, kasino ja huvikeskus Las Vegasin Stripillä Paradisen alueella Yhdysvaltain Nevadan osavaltiossa. Se tunnetaan paremmin nimellä Rio. Hotellissa on 2 563 huoneistoa, kaikki sviittejä. Riossa on pelattu World Series of Pokerin vuosittaiset turnaukset vuodesta 2005 alkaen. Rion vakio-ohjelmia on Penn & Tellerin show (vuodesta 2001). == Lähteet == == Aiheesta muualla == * Viralliset kotisivut Luokka:Las Vegasin hotellit Luokka:Las Vegasin kasinot
Fredrika Lovisa Lindqvist

Fredrika Lovisa Lindqvist (22. helmikuuta 1786 Turku – 14. huhtikuuta 1841 Tukholma, Ruotsi) oli suomalainen ruotsiksi kirjoittanut kirjailija. ==Henkilöhistoria== Lindqvist, jonka isä oli Turun akatemian professori Johan Henrik Lindqvist ja kummisetä Henrik Gabriel Porthan, oli jo nuorena kiinnostunut opiskelusta ja kirjoittamisesta. Hän muutti Turun palon 1827 jälkeen Ruotsiin jossa hän julkaisi 1838 neljän novellin kokoelman Dikter i prosa. == Teoksia == * Dikter i prosa. Zacharias Haggström, Stockholm 1838 * Tankar i åtskilliga ämnen. 1842 * Anteckningar ur min inre och yttre lefnad, med biografisk inledning av Carl-Rudolf Gardberg. Åbo Akademi, Åbo 1980 == Lähteet == * Suomen kirjailijat tietokanta * Kirjasampo.fi: Fredrika Lovisa Lindqvist ===Viitteet=== Luokka:Suomenruotsalaiset kirjailijat Luokka:Vuonna 1786 syntyneet Luokka:Vuonna 1841 kuolleet
Ragnhild Aamodt

Ragnhild Margrethe Aamodt (s. 9. syyskuuta 1980 Sarpsborg) on norjalainen käsipalloilija ja olympiavoittaja. Hän edustaa nykyisin tanskalaisseura FC Midtjylland Håndboldia. Aamodt debytoi Norjan maajoukkueessa vuonna 2002. Päättäessään maajoukkueuransa maaliskuussa 2009 hän oli pelannut 133 ottelua, joissa oli tehnyt 314 maalia. Norjan joukkueessa Aamodt oli mukana voittamassa olympiakultaa Pekingissä 2008, MM-hopeaa Ranskassa 2007 ja EM-kultaa vuosina 2004, 2006 ja 2008. Aamodt on 163 senttimetriä pitkä. == Lähteet == Luokka:Norjalaiset käsipalloilijat Luokka:Norjalaiset olympiavoittajat Luokka:Vuonna 1980 syntyneet Luokka:Elävät henkilöt
Petra Foundation

Petra Foundation eli Petra Flanders stiftelse för integrerad vård on suomalainen säätiö, jonka tarkoituksena on parantaa syöpäpotilaiden elämänlaatua, silloin kun koululääketiede ei enää pysty heitä auttamaan. Säätiön tarkoituksena on ”tukea sinua taistelussasi syöpää vastaan, ja antaa Sinulle toivoa huolimatta siitä että lääkärisi on todennut ettei lääketieteellä enää ole keinoja parantaa Sinua. Tavoitteemme on auttaa Sinua voittamaan ja parantamaan elämänlaatusi”. Säätiö järjestää kokouksia ja seminaareja ja tukee kokonaisvaltaisen hoidon tutkimusta, jonka kohteena ovat psyyken merkitys ihmiskehon parantamisessa ja psyykkisten tekijöiden vaikutus ihmisten terveydentilaan. == Lähteet == == Aiheesta muualla == *Säätiön verkkosivut Luokka:Suomalaiset säätiöt